Je xi títjon rey koan ya Israel saʼnda nga kinikatíonʼio ya Babilonia | Bʼéyanajmí\nJe xi títjon rey koan ya Israel saʼnda nga kinikatíonʼio ya Babilonia\nJé Saúl xi títjon rey koan ya Israel. Tonga Jeobá tsakʼasjengi, kʼoa je David kitjoejin nga rey koan ʼndele Saúl. Nkjín koya jchaa xi tʼatsʼe David. Kʼianga sʼa xti, kao Goliat kiskan jngo chjota xi nʼio ngʼa kʼoa nʼioje kisʼe. Xijekoan, tsakanga xi totʼatsʼe kjoaxíntokonle Saúl. Xi koanskanni je Abigail jngo chjoón xi naskánakisʼe je tsakʼéchjoale David nga tsín jée tsakajngile yaole.\nXijekoa̱n, nʼio tse xi jchaa xi tʼatsʼe Salomón, je tile David, je tsakʼejnangajaole David nga rey koanle naxinandá Israel. Nga jan rey xi títjon tsakatéxoma ya Israel ñachan nó tsakatéxoma nga jngó jngó. Kʼianga je kʼien Salomón, koanjaoya je naxinandá Israel, jngo xi te ntje̱ koan kʼoa xi ijngo jao ntje̱ koan.\nJe xi te ntje̱, jao siento kao ñachan xjaʼaonjao nó koanle nga kjesa bichósíkjejin chjota asirio. Xijekoanni jngo siento kao kantejan nó, je ntje̱ xi jao kʼoati kinikjeson. Nga kui nichxin ya Babilonia kichaní je chjota israelita nga kinikatíonʼio. Je XI MAÑONI aon siento kao te nó bichóni, kʼoa nʼio tse jmeni xi ma je nó xotjín.\nNga títjon, Niná kiskoejin Saúl tonga xi koanskanni alikui ti kisasennile xi tʼatsʼe. Je choa̱le Saúl nio chjíle jmeni xi bakóyaná.\nJméni xi tsabe Niná xi tʼatsʼe David tonga xi tsín tsabe je Samuel\nAli tsa tokuijin je xjoa̱xín xi basénni la̱jao̱ David xi tsakasenkao nga kisikʼien Goliat, jé Niná tsakasenkao\nJe rey Saúl tsjoa koanle xi kao David. Ánni nga koanchinikeni kʼoa koanmenile kisikʼien David.\nJe Abigail kʼoakitso nga to chjotachini je xʼinle, kʼoa tsakʼasjentjai nga tsín kinikʼien.\nJe David tsakakó nga jetíjnanda nga rey koa̱n, kao kui tsakakóni jme xi kisʼin kʼoa kao xi tsín kitsjoaʼndele yaole nga kʼoakisʼin.\nÑandia nga jée tsakasjaile yaole je David, kʼoa nkjín nó nga tse kjoa kisʼele je kao yaniʼyale.\nA ñaki koanmele Salomón nga jaoya kisikao je ʼndílee.\nNinga nʼio chjine koan je Salomón tojo koanjyole nga kui kʼoakisʼin xi chʼaotjín.\nKʼianga jetsakʼétsʼiakao Jeroboán nga tsakatéxoma, kjitʼanangi kʼoakitsole naxinandá nga katafaʼatone kjoatéxomale Niná.\nJe Jezabel tsakásjaile jokisʼin nga tsʼe koan jmeni xi koanmele.\nÁnni nga je chjota xi se kitítjonsínile je chjotakjoajchán kʼoa nga tsín jme ki̱cha̱ yʼasíni.\nA kjoaʼáyanile jngo xi jekʼien. Jekʼoakoan nichxin kjoatse.\nKao kjoanʼiojin kinchja̱. Nga kʼoakisʼin jngo chjota koanndaya.\nJe Jonás koanjinle nga nʼio chjíle nga nitjosoán jmeni xi tso je Jeobá.\nNga títjon tochoaa ʼnde jñani ʼndenaxó koan. Tonga nichxin xi nroaján kuikoa̱n ngayeje Sonʼnde.\nJngo ánkje xi 185,000 sondado asirio kisikʼien nga tojngo nitje̱n.\nNga sʼa xti je Josías kui kʼoakisʼin xi nʼio tse kjoanʼiojin koanchjénle.\nJe Jeremías kʼoakitso nga sʼa nʼio xti nga profeta koa̱n, tonga je Niná kʼoakitsole nga kʼoakoa̱nle.\nNda tsakatio ninga nʼio kjin tsakatio je xijchále.\nÁnni nga kitsjoaʼndesíni je Niná nga kisikjeson Jerusalén je chjotakontrale naxinandá Israel.\nTikasénlai tsa ʼyani Tikasénlai tsa ʼyani Je xi títjon rey koan ya Israel saʼnda nga kinikatíonʼio ya Babilonia\nXi mañoni: Je xi títjon rey koan ya Israel saʼnda nga kinikatíonʼio ya Babilonia